Kl. 07.50 torsdag morgen påkørte en udenlandsk lastbilchauffør en cyklist på Prinsensgade i Aalborg. - En cyklist er blevet påkørt af en udenlandsk lastbil og vi er på ulykkestedet. Cyklisten har fået kørt fødderne over af lastbilen, siger vagtchef ved Nordjyllands Politi, Jan Stagsted. Den udenlandske lastbilchauffør registrerede ikke uheldet, men blev senere stoppet på motorvejen. Cyklisten er nu indbragt på Aalborg Universitetshospital.

Opsummering:
En udenlandsk lastbilchauffør har torsdag morgen påkørt en cyklist.